b"\n_START_ARTICLE_\nProjecci\xc3\xb3 cartogr\xc3\xa0fica\n_START_SECTION_\nTipus de projeccions cartogr\xc3\xa0fiques\n_START_PARAGRAPH_\nDepenent de quin sigui el punt que es consideri com a centre del mapa, es distingeix entre projeccions polars, el centre \xc3\xa9s un dels pols; equatorials, el centre \xc3\xa9s la intersecci\xc3\xb3 entre la l\xc3\xadnia de l'Equador i un meridi\xc3\xa0, i obliq\xc3\xbces o inclinades, el centre \xc3\xa9s qualsevol altre punt._NEWLINE_Es distingeixen tres tipus de projeccions b\xc3\xa0siques: cil\xc3\xadndriques, c\xc3\xb2niques i azimutal.\n_START_SECTION_\nProjeccions modificades\n_START_PARAGRAPH_\nEn l'actualitat la majoria dels mapes es fan a base de projeccions modificades o combinaci\xc3\xb3 de les anteriors, de vegades, amb diversos punts focals, per tal de corregir en la mesura possible les distorsions en certes \xc3\xa0rees seleccionades, encara que es produeixin altres de noves en llocs als quals es concedeix import\xc3\xa0ncia secund\xc3\xa0ria, com s\xc3\xb3n en general les grans extensions de mar._NEWLINE_Les projeccions modificades s\xc3\xb3n les que tracten de representar fidelment la superf\xc3\xadcie de la Terra, tot i que a costa de for\xc3\xa7ar les formes de les corbes i fins i tot de trencar la continu\xc3\xaftat del mapa. Totes elles tracten de resoldre la quadratura del cercle; \xc3\xa9s a dir, tracten de construir (matem\xc3\xa0ticament) un quadrat que abasti la mateixa superf\xc3\xadcie que un cercle. Sabem que aix\xc3\xb2 no \xc3\xa9s possible, per\xc3\xb2 algunes de les corbes utilitzades per a tra\xc3\xa7ar la xarxa de meridians i paral\xc2\xb7lels donen solucions molt interessants._NEWLINE_Entre les m\xc3\xa9s usuals figuren la projecci\xc3\xb3 polic\xc3\xb3nica de Johann Lambert, utilitzada per a finalitats educatives, i els mapamundis, elaborats segons la de Mollweide, que t\xc3\xa9 forma d'el\xc2\xb7lipse i menors distorsions, la projecci\xc3\xb3 Homolosena o la projecci\xc3\xb3 de Goode i la projecci\xc3\xb3 UTM._NEWLINE_La UTM divideix el m\xc3\xb3n en fusos. Aquesta \xc3\xa9s la projecci\xc3\xb3 que es fa servir per a tra\xc3\xa7ar el mapa b\xc3\xa0sic catal\xc3\xa0, el d'escala 1:50.000."